section_heading: Povijest
paragraph_text: Malavi je danas višestranačka, demokratska država. Na snazi je ustav donesen 18. svibnja 1995. Grane vlasti su izvršna, zakonodavna i sudska. Izvršnu vlast čine predsjednik koji je ujedno i šef vlade, njegov prvi i drugi potpredsjednik, te članovi kabineta. Predsjednik i potpredsjednik se biraju na pet godina. Drugog potpredsjednik može odabrati predsjednik ako odluči, ali mora biti iz različite stranke. Zakonodavnu vlast čini jednodomni parlament sa 193 članova koji se biraju na pet godina. Malavijski ustav predviđa i drugi dom od 80 članova koji ne postoji u praksi. Trebali bi ga sačinjavati tradicionalni plemenski vođe, te predstavnici posebnih skupina (npr. mladi, invalidi).